b'\n_START_ARTICLE_\nStefan Uro\xc5\xa1 III.\n_START_PARAGRAPH_\nStefan Uro\xc5\xa1 III. (1285. - 11. studenog 1331.), poznat jo\xc5\xa1 i po nadimku De\xc4\x8danski, je bio kralj Srbije izme\xc4\x91u 1321. godine i 8. rujna 1331.\n_START_SECTION_\n\xc5\xbdivot\n_START_PARAGRAPH_\nStefan Uro\xc5\xa1 III. De\xc4\x8danski je bio sin srpskog kralja Stefana Uro\xc5\xa1a II. Milutina i bugarske princeze Ane, te otac prvog srpskog cara Stefana IV. Du\xc5\xa1ana. Tijekom njegovog djetinjstva Zlatna Horda je osvojila Bugarsku i zahtjevala taoce od Srbije kao garanciju mira. Na kraju je kao taoc bio poslan Stefan Uro\xc5\xa1 III._NEWLINE_Po povratku iz zato\xc4\x8deni\xc5\xa1tva postao je srpski guverner za podru\xc4\x8dje dana\xc5\xa1nje Crne Gore, ali 1314. \xc4\x87e se posva\xc4\x91ati s ocem koji ga protjeruje u Carigrad da bi tamo bio osljepljen. Bizant \xc4\x87e mu ipak odbiti oduzeti vid tako da je \xc5\xbeivio u izbjegli\xc5\xa1tvu do kada ga otac 1320 godine nije pozvao da se vrati, a sljede\xc4\x87e godine i da ga naslijedi na prijestolju. Njegovoj krunidbi \xc4\x87e se usprotiviti brat Konstantin kojega \xc4\x87e u bitci Stefan Uro\xc5\xa1 III. pobjediti 1322 godine. To ne\xc4\x87e zaustaviti ratna zbivanja po\xc5\xa1to dolazi do nastavka rata izme\xc4\x91u Kraljevstva Srijema \xc4\x8diji vladar je Uro\xc5\xa1ev brati\xc4\x87 Vladislav Nemanji\xc4\x87, i Kraljevstva Srbije. Stefan Uro\xc5\xa1 De\xc4\x8danski i u ovoj bitci izlazi kao pobjednik tako da ubrzo anektira srpske dijelove Sirmije (Srijema)._NEWLINE_Razdoblje mira kralj koristi za po\xc4\x8detak gradnje De\xc4\x8danskog manastira po kojemu \xc4\x87e dobiti ime, ali to razdoblje ne\xc4\x87e predugo trajati po\xc5\xa1to u Bizantskom gra\xc4\x91anskom ratu on po\xc4\x8dinje podr\xc5\xbeavati Andronika II protiv Andronika III. kojeg podr\xc5\xbeava Bugarska. Na kraju pobjeda Andronika III. rezultira objavom rata Bizanta i Bugarske protiv Srbije._NEWLINE_Taj rat zavr\xc5\xa1ava velikom pobjedom Srbije kada srpska vojska iznena\xc4\x91uje i potpuno uni\xc5\xa1tava bugarsku u bitka na Velbu\xc5\xbedu 28. srpnja 1330 godine. Tada na vrhuncu slave Stefan Uro\xc5\xa1 III. De\xc4\x8danski biva u dr\xc5\xbeavnom udaru oboren od svog sina Du\xc5\xa1ana Silnog 8. rujna 1331 godine jer je navodno htio predati svu vlast u ruke drugoro\xc4\x91enog sina. Malo vi\xc5\xa1e od 2 mjeseca kasnije Uro\xc5\xa1 III. \xc4\x87e preminuti mirnim ili nasilnim putem u zatvoru.'